OpenLLM-France/wikimedia huggingface dataset:
# ZAD

ZAD és l'acrònim de Zone à Défendre [Zona a Defensar], un neologisme activista usat a l'Estat francès per a designar una forma d'okupació política autogestionada i ecologista, la majoria de les vegades a l'aire lliure i destinada a oposar-se a un projecte desenvolupista. Les ZAD es creen sobretot en àrees amb un gran valor mediambiental o agrícola, però la denominació també s'ha utilitzat per a ocupacions en zones urbanes, per exemple a Rouen o a Décines-Charpieu.
A principis de 2016 hi havia entre 10 i 15 ZAD. Els habitants de les ZAD s'anomenen «zadistes». La majoria són okupes vinculats al moviment autònom, tot i que en alguns casos, per exemple a Notre-Dame-des-Landes, la població és més heterogènia, formada per famílies, neorurals, activistes anticapitalistes i antisistema en general. Les activistes limiten les seves necessitats, prioritzen la feina col·lectiva i aprenen a ser autònomes, bastint solidaritats entre persones diferents fora del neoliberalisme.

## Referències

* ↑ Weiler, Nolwenn. «En la ZAD, el mañana nos pertenece». El Salto, 22-11-2019. [Consulta: 14 maig 2020].
* ↑ «Zones à Défendre : les aménageurs face à une nouvelle contrainte». www.lagazettedescommunes.com, 03-02-2016. [Consulta: 23 febrer 2016].
* ↑ Guillaume Origoni, "ZAD, zones à défendre, se défendre de qui pour défendre quoi ?", Fondation Jean Jaurès, 18 décembre 2017.
* ↑ Montull, Anna. «La violència policial es reactiva contra les activistes de la ZAD a l'Estat francès». Directa, 26-05-2018. [Consulta: 14 maig 2020].
* ↑ «Les occupants de la ZAD de Notre-Dame-des-Landes: une grande hétérogénéité» (en francès). Le Point, 10-01-2018. [Consulta: 26 novembre 2019].
* ↑ Ross, Kristin. «Macron somiava celebrar el Maig del 68, però va optar per enviar tancs a la ZAD». Directa, 27-06-2018. [Consulta: 14 maig 2020].

## Bibliografia

* Defender la ZAD. Descontrol, 2017. ISBN 978-84-16553-79-2.
# Senyoria de Foces

La senyoria de Foces fou una jurisdicció feudal aragonesa de gran riquesa, que ja figura al segle xi. Estava centrada en l'actual municipi d'Ibieca, a Foces. Ato II de Foces va morir abans que el seu pare Eximen I de Foces. Aquest deixà la senyoria de Foces a l'Orde de l'Hospital.

## Senyors de Foces

* Ortunyo Ortiz de Foces
* Remón de Foces
* Artal I de Foces
* Ato I de Foces (?-1244)
* Eximen I de Foces (1244-?)
* Ato II de Foces (?-1302)
* Passa a l'Orde de l'Hospital

## Referències

* ↑ Foces, linaje de los Arxivat 2016-03-03 a Wayback Machine. Gran Enciclopedia Aragonesa
* ↑ Zurita, Jerónimo. Anales de la corona de Aragón (en castellà), 1967.
* ↑ Martín, Angel San. La Mediterrània: realitat o metàfora : IX Universitat d'Estiu a Gandia, 1992. Universitat de València, 1993. ISBN 978-84-370-1323-7.
# Anna Ramírez Bauxell

Anna Ramírez Bauxell (Vic, 14 de març de 1981) és una ciclista professional catalana actualment a l'equip Lointek.
Del seu palmarès destaca els dos Campionats d'Espanya en ruta. El 2014, va repetir a Ponferrada, el campionat que havia aconseguit deu anys abans. El 2012 va fer pública una carta on es mostrava molt crítica amb la situació del ciclisme femení.
Combina la seva situació de ciclista amb la professió de mosso d'esquadra.

## Palmarès en ruta

* 2001
** 2a al Campionat d'Espanya en ruta
* 2002
** 2a al Campionat d'Espanya en ruta
* 2004
** Campiona d'Espanya en ruta
* 2008
** 1a al Trofeu San Isidro
* 2011
** 1a a la Copa d'Espanya
** 2a al Campionat d'Espanya en ruta
* 2012
** 2a al Campionat d'Espanya en ruta
* 2014
** Campiona d'Espanya en ruta
** 3a al Campionat d'Espanya en contrarellotge

## Palmarès en ciclisme de muntanya

* 2015
** 1a a la Titan Desert
* 2017
** 1a a la Titan Desert

## Palmarès en ciclocròs

* 2013-2014
** 1a al Trofeu Joan Soler

## Referències

* ↑ Anna Ramírez, campiona d'Espanya de ciclisme: “renunciaria al mallot per un de Catalunya”
* ↑ Carta d'Anna Ramírez a la comissió de fèmines

## Enllaços externs

* Entrevista a Anna Ramírez a donesdigital.cat
* Entrevista a Anna Ramírez a cobblesandhills.com Arxivat 2014-11-27 a Wayback Machine.
* Fitxa a sitiodeciclismo.net
* Fitxa a cyclebase.nl
* Fitxa a cqranking.com
# Alexandre Iliaș

Alexandre Iliaș (en romanès Alexandru Iliaș) fou un voivoda (príncep) de Valàquia (en romanes Țara Românească) entre els anys 1616 i 1618 i entre els anys 1627 i 1629 i Voivoda de Moldàvia entre els anys 1620 i 1621 i 1631 i 1633.
Alexandre era net del Voivoda moldau Alexandre IV Lăpușneanu, el seu pare va intentar prendre el control del tron de Valàquia l'any 1591 però fou derrotat i executat.
Alexandre es va educar a la cort del sultà otomà i era un dels homes de confiança que aquests tenien a Valàquia. Era un dels més propers col·laboradors de Radu Mihnea i quan aquest l'any 1616 prengué el control del tron del Principat de Moldàvia el va deixar al capdavant del tron de Valàquia. Va ser voivoda fins que l'any 1618 Gabriel Movilă amb el suport del Regne de Polònia el va destituir, i va haver de marxar cap Istanbul, on va seguir al servei del sultà.
L'any 1620 va ser encarregat de substituir Gaspar Graziani al capdavant del tron del Principat de Moldàvia. Hi va romandre fins que va ser substituït l'any següent per Esteve II Tomșa (en romanès Ștefan Tomșa). L'any 1627 era cridat de nou pels otomans per fer-se càrrec del tron de Valàquia aquest cop en substitució del fill de Radu Mihnea, Alexandre Coconul i hi va romandre durant dos anys, fins que fou substituït per Lleó Tomşa.
L'any 1631 va ser el candidat dels otomans per apartar del tron a Moises Movilă, que amb el suport del Regne de Polònia governava Moldàvia. Com a Voivoda de Moldàvia governà fins a l'any 1633 quan va ser substituït per Miron Barnovschi-Movilă i va morir a finals d'aquell mateix any o el 1666 segons altres fonts.
Va tenir dos fills, que van ser voivodes també al servei dels otomans. Radu Iliaş, voivoda de Valàquia i Ilie Alexandre, voivoda de Moldàvia.
Segons el cronista contemporani, Miron Costin (1633-1691) citat per Dan Horia Mazilu Iliaș hauria sigut un senyor poc zelós que més aviat preferia els plaers amb el seu amant gai, Batiste Veveli, en lloc de tenir cura dels assumptes del país.

## Referències

* ↑ Nouzille, Jean. La Moldavie : histoire tragique d'une région européenne (en francès). Hüningen: Éditions Bieler, 2004. ISBN 2-9520012-1-9.
* 1 2 Pătraşcu Zamfirache, Cosmin «Voievozii homosexuali ai Moldovei şi ai Ţării Româneşti. Radu cel Frumos şi Petru Cercel, bănuiţi de „blestemăţii“ sexuale cu sultani şi regi occidentali [Voivodes homosexuals de Moldàvia i Valàquia. Radu cel Frumos i Petru Cercel, sospitosos de «emmaleïments» sexuals amb sultans i reis occidentals]» (en romanès). Adevarul, 23-06-2015 [Consulta: 23 gener 2021].
* ↑ Mazilu, Dan Horia. Voievodul dincolo de sala tronului : scene din viața privată [El voivoda més enllà de la sala del tron: escenes de la vida privada] (en romanès). Iași: Polirom, 2003, p. 622. ISBN 973-681-147-6.

## Enllaços externs

* «Alexandru Iliaş, domn al Ţării Româneşti, întăreşte…[Alexandru Iliaş, senyor de Valàquia, reforça Stan Medinţeanu i Gligorie, gendre de Menitu, i altres, el domini sobre les finques de Caraula i Cuculaţi.]» (en romanès). Europeana, 07-10-1645. [Consulta: 23 gener 2021].
# Schalkendorf

Schalkendorf (en alsacià Schàlkedorf) és un municipi francès, situat a la regió del Gran Est, al departament del Baix Rin. L'any 1999 tenia 282 habitants.
Forma part del cantó de Bouxwiller, del districte de Saverne i de la Comunitat de comunes de Hanau-La Petite Pierre.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 255 | 257 | 257 | 251 | 260 | 282 |

## Administració

Llista d'alcaldes :
| Període | Identitat | Partit |
| 2001- | Georges Schaefer | |
# Torrent de la Fàbrega (Monistrol de Calders)

El torrent de la Fàbrega és un torrent que discorre pel terme municipal de Monistrol de Calders, al Moianès. És un torrent curt, que s'origina a llevant del Pla del Sant, al sud-est de les Esqueroses i al sud-oest de Bosc Mitger, al nord-oest dels Avellaners del Cuca, en el collet de Bosc Mitger, o de la Fàbrega, que separa les dues carenes, la de ponent, amb el Pla del Sant i els Salarots, i la de llevant, amb el Bosc Mitger. Des d'aquest lloc davalla cap a migdia, decantant-se progressivament cap al sud-oest, cap a la tancada vall d'aquest torrent, on hi havia hagut la masia de la Fàbrega, que deixa a la dreta. Poc després de travessar el Camí de Monistrol de Calders a la Closella, arriba al Baguet de Rubió, on s'aboca en el torrent de Vall-llosera.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Serrat Ample (Gavet de la Conca)

El Serrat Ample és una serra del municipi de Llimiana, del Pallars Jussà, just al termenal amb Gavet de la Conca, en el seu antic terme de Sant Salvador de Toló.
Està situat a l'extrem sud-est del terme municipal de Llimiana, i al meridional del de Gavet de la Conca. És a prop i al sud-oest de la Cova Negra de Mata-solana, a migdia del poble de Mata-solana. En el seu extrem sud-oest es troba amb el Serrat Estret.
# Sergio Paulo Barbosa Valente

Sergio Paulo Barbosa Valente, conegut futbolísticament com a Duda (nascut el 27 de juny de 1980 a Porto), és un futbolista professional portuguès. És considerat un especialista en els llançaments de falta.

## Palmarès

| Títol | Club | Temporada |
| Campionat d'Europa de Futbol sub-21 de la UEFA | Portugal | 1999 |
| Copa Intertoto de la UEFA | Màlaga CF | 2002-03 |
| Supercopa d'Europa | Sevilla FC | 2006-07 |
| Copa de la UEFA | Sevilla FC | 2006-07 |
| Copa del Rei | Sevilla FC | 2006-07 |
| Supercopa d'Espanya | Sevilla FC | 2007-08 |

## Referències

* ↑ «Los 7 jugadores que marcaron más goles de falta directa en la liga española» (en castellà). yahoo.com. [Consulta: 19 desembre 2015].
# Serrat dels Ginebros

El Serrat dels Ginebros és una serra que es troba en el terme municipal de la Vall de Boí, a la comarca de l'Alta Ribagorça, i dins de la zona perifèrica del Parc Nacional d'Aigüestortes i Estany de Sant Maurici.
El serrat tanca la Vall de Sarradé per la seva part meridional. Descendeix des del Cap de la Pleta Mala (2.692,9 m), que és el seu límit nord-oriental i punt més alt, direcció sud-oest fins a trobar el Barranc de Sarradé.

## Referències

* ↑ ICC - Institut Cartogràfic de Catalunya. Cap de la Pleta Mala. [Consulta: 12/10/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Trichocottus brashnikovi

Trichocottus brashnikovi és una espècie de peix pertanyent a la família dels còtids i l'única del gènere Trichocottus.

## Descripció

* Fa 22,5 cm de llargària màxima.

## Hàbitat

És un peix marí, demersal i de clima polar que viu entre 7 i 87 m de fondària.

## Distribució geogràfica

Es troba a Alaska.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Mecklenburg, C.W., T.A. Mecklenburg i L.K. Thorsteinson, 2002. Fishes of Alaska. American Fisheries Society, Bethesda, Maryland. xxxvii +1037 p.
* ↑ Fedorov, V.V., I.A. Chereshnev, M.V. Nazarkin, A.V. Shestakov i V.V. Volobuev, 2003. Catalog of marine and freswater fishes of the northern part of the Sea of Okhotsk. Vladivostok: Dalnauka, 2003. 204 p.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.

## Enllaços externs

* AQUATAB
# Schalk Verhoef

Schalk Verhoef (Rotterdam, 5 d'agost de 1935 - Ídem, 18 de gener de 1997) va ser un ciclista neerlandès. Com a ciclista amateur aconseguí una medalla de bronze al Campionat del món de 1957, per darrere del belga Louis Proost i l'italià Arnaldo Pambianco.

## Palmarès

* 1955
** Campió dels Països Baixos amateur en ruta
* 1956
** Vencedor d'una etapa a l'Olympia's Tour
* 1957
** Vencedor d'una etapa a l'Olympia's Tour
* 1960
** Vencedor d'una etapa a la Volta als Països Baixos

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Valor principal

* Aquest article tracta sobre l'ús del terme valor principal en la descripció d'integrals impròpies . Vegeu-ne altres significats a «valor principal de Cauchy».
A l'anàlisi complexa, els valors principals de la funció de diversos valors són els valors al llarg d'una subdivisió escollida d'aquesta funció, pel que és l'únic valor.

## Motivació

Considereu el logaritme complex de la funció log z. Es defineix com el nombre complex w tal com
    $e^{w}=z\,\!$
Ara, per exemple, diguem que volem trobar el logaritme i. Això vol dir que volem resoldre
    $e^{w}=i\,\!$
per w. Clarament iπ/2 és una solució. Però és l'única solució?
Per descomptat, hi ha altres solucions, cosa que s'evidencia tenint en compte la posició de i en el pla complex i, en particular, el seu argument arg i. Podem girar en sentit antihorari els radians π/2 d'1 fins a arribar inicialment a i, però si girem fins a un altre 2π arribarem a i de nou. Per tant, podem concloure que i(π/2 + 2π) és també una solució pel nostre log i. Es fa evident que podem afegir qualsevol múltiple de 2πi a la nostra solució inicial per obtenir tots els valors de log i.

## Vegeu també

* Branca principal
* Punt branca
# Willow Creek

«Willow Creek» té aquests significats:
* Willow Creek (Alaska)
* Willow Creek (Califòrnia)
* Willow Creek (Montana)
# Sergio Novelli

Sergio Francisco Novelli Espinoza (Caracas, Veneçuela, 12 de gener de 1967) és un locutor i presentador de televisió veneçolà. Va rebre un dels Premis Ondas 1997.

## Trajectòria

Va diplomar en 1991 de l'escola de Comunicació Social, esment Audiovisual de la Universitat Catòlica Andrés Bello, però quan estava en el tercer any de la carrera va començar a fer una passantia en RCTV. El seu primer dia de treball va ser el 27 de febrer de 1989, justament el dia del Caracazo. També va cobrir els esdeveniments del segon intento cop d'estat de 1992, quan una bomba va explotar en la seva proximitat. Després va començar a treballar com a redactor de notícies d' El Observador de RCTV, des d'aquest moment es va iniciar la seva carrera professional en el periodisme. Anys més tard va narrar notícies a Emisión Meridiana, on va treballar fins a abril de 2000.
Entre 1993 i 1995 va realitzar la producció i conducció de l'espai Al Descubierto, un programa on es destacaven els assoliments i reptes de l'ésser humà.
En 1994 va entrar a formar part del programa de ràdio Estamos en KYS, amb Alba Cecilia Mujica. Aquest espai informatiu-musical es va transmetre per espai de 15 anys, de dilluns a divendres, a través del Circuito Digital Kys, 101.5, de 6 a 9 del matí
Des de 1996 fins 1998 va ser productor executiu i conductor de Tras la pista. Des d'abril fins a juliol de 1999, va conduir amb Alba Cecilia Mujica, el programa d'opinió Sin Tregua. De juliol a gener de 2000, va ser presentador del reality-show, Policías en Acción, tots transmesos per RCTV.
Entre agost de 2000 i desembre de 2001 va treballar a Televen com a conductor del programa de concursos Futuro Seguro. El juny de 2003 regresó a RCTV per encarregar-se de la informació internacional d' El Observador de RCTV como Analista de Premsa Internacional. Entre juliol de 2005 i març de 2006 fou un dels dirigents d' El Observador de RCTV. El 2008 participà en un especial del programa de Venevisión, Qué Locura!. Després ha treballat a Canal I (2010-2011) i a la cadena cadena Circuito Unión Radio (2010-2013). El 2013 va anar a Globovisión i el novembre de 2017 ha marxat a Miami amb la seva família. Allí ha treballat a Telemundo i Univisión, però destaca a VPItv amb els espais Al Día...con Sergio i Sergio En La Noche.

## Referències

* ↑ Los Ondas premian la tolerancia y la convivencia, El País, 30 d'octubre de 1997
* ↑ Schmucke G., Andrés F. «Es una lástima, pero confío en que algún día volverán, quizás más pronto que tarde». .
* ↑ En la cumbre del periodismo a entrevistaalauna.wordpress.com
* ↑ El reconocido periodista venezolano Sergio Novelli abandona su país, El Nuevo Herald, 25 de novembre de 2017

## Enllaços externs

* Noticia al día: El actor Carlos Villagran (Quico), el periodista Sergio Novelli y la Spice Girls Melani entre los cumpleaños de hoy. Venezuela, 12 de gener de 2016 Arxivat 2016-04-08 a Wayback Machine.
# Antignano

Antignano (Antignan en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Celle Enomondo, Costigliole d'Asti, Isola d'Asti, Revigliasco d'Asti, San Damiano d'Asti i San Martino Alfieri.
Pertanyen al municipi les frazioni de Gonella i Perosini.

## Referències

* ↑ Dizionario di toponomastica. Storia e significato dei nomi geografici italiani. Milano: GARZANTI, 1996.
# Shanice van de Sanden

Shanice van de Sanden és una davantera de futbol amb 29 internacionalitats pels Països Baixos des del 2008. Ha jugat un Mundial (2015) i una Eurocopa (2009); al Mundial va arribar als vuitens de final.
Actualment juga al Liverpool FC, a la WSL anglesa.

## Trajectòria

| Temporades | Club | Títols |
| 08/09 - 09/10 | FC Utrecht | 1 Copa, 1 Supercopa |
| 10/11 | SC Heerenveen |
| 11/12 - 15/16 | FC Twente | 4 Lligues, 1 Copa |
| 2016 - | Liverpool FC |

## Referències

* ↑ Ons Oranje
# Turó del Molí Nou

El Turó del Molí Nou és una muntanya de 252 metres que es troba al municipi d'Ulldecona, a la comarca catalana del Montsià.
Geogràficament el Turó del Molí Nou constitueix una prolongació meridional de la Serra de Godall. Al cim podem trobar-hi un vèrtex geodèsic (referència 247164001).
S'hi troba un jaciment ibèric, que es va descobrir durant una intervenció arqueològica preventiva dels terrenys afectats pel projecte del Pla Hidrològic Nacional. S'hi han trobat traces del ferro-ibèric amb vores de gerres amb decoracions incises estriades, o pentinats irregular però també fragments de produccions més modernes com fragments d'ataifor revestit en verd monòcrom del món islàmic medieval.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Turó del Molí Nou». Gran Enciclopèdia Catalana. Barcelona: Grup Enciclopèdia Catalana.
* ↑ «Fitxa de Senyal Geodèsic Codi ICC 247164001» (pdf). Institut cartogràfic i Geològic de Catalunya, 2018.
* ↑ «Jaciment Arqueològic Turó del Molí Nou». Generalitat de Catalunya - Direcció General del Patrimoni Cultural, s.d.

## Bibliografia

* Álvarez Arza, Ramón; Forcadell i Vericat, Toni; Garcia i Rubert, David; López Angas, Anna «Excavacions a l’assentament ibèric del Castell d’Ulldecona (Ulldecona, Montsià). Un balanç de conjunt» (pdf). Actes de les Primeres Jornades d'Arqueologia Ibers a l’Ebre. Recerca i interpretació. Ilercavònia, 3, 01-01-2002, pàg. 171-184.
# Veith von Fürstenberg

Veith von Fürstenberg (* 1947 a Minden, Renània del Nord-Westfàlia) és un productor de cinema, guionista i director de cinema alemany. Va començar la seva feina al cinema a finals dels anys seixanta. L'any 1971 va fundar amb Hark Bohm, Wim Wenders, Volker Vogeler i Hans W. Geissendörfer la distribuïdora Filmverlag der Autoren i des del 1972 juntament amb Laurens Straub en va ser director general. El 1978 va fundar la productora Genee & von Fürstenberg Filmproduktion. Va començar a treballar a l'estudi de cinema Bavaria Film l'any 1987 i fins ara ha participat en més de 100 produccions com a productor.

## Filmografia
### Actor

* 1969: Brandstifter (1969)
* 1969: Die Revolte
* 1974: Okay S.I.R. – Die Laus im Pelz

### Productor

* 1979: 1 + 1 = 3
* 1991: Tatort: Unter Brüdern
* 1991: Tatort: Der Fall Schimanski
* 1991: Tatort: Animals
* 1991: Polizeiruf 110: Thanners neuer Job
* 1992: Tatort: Der Mörder und der Prinz
* 1992: Tatort: Kainsmale
* 1993: Tatort: Flucht nach Miami
* 1994: Tatort: Mord in der Akademie
* 1994: Tatort: Die Frau an der Straße
* 1994: Tatort: … und die Musi spielt dazu
* 1994: Weihnachten mit Willy Wuff
* 1995: Die Sturzflieger
* 1995: Polizeiruf 110: 1A Landeier
* 1995: Tatort: Im Herzen Eiszeit
* 1995: Tatort: Die schwarzen Bilder
* 1995: Tatort: Tod eines Auktionators
* 1995: Tatort: Herz As
* 1995: Polizeiruf 110: Roter Kaviar
* 1995: Alle lieben Willy Wuff
* 1995: Weihnachten mit Willy Wuff – Eine Mama für Lieschen
* 1996: Muchas gracias, Willy Wuff
* 1996: Tatort: Der Spezialist
* 1996: Tatort: Heilig Blut
* 1996: Tatort: Das Mädchen mit der Puppe
* 1996: Tatort: Schattenwelt
* 1997: Weihnachten mit Willy Wuff – Mama braucht einen Millionär
* 1997: Tatort: Brüder
* 1997: Polizeiruf 110: Gänseblümchen
* 1997: Tatort: Bluthunde
* 1998: Polizeiruf 110: Mordsmäßig Mallorca
* 1998: Polizeiruf 110: Tod und Teufel
* 1999: Tatort: Norbert
* 1999: Tatort: Starkbier
* 2000: Tatort: Viktualienmarkt
* 2000: Polizeiruf 110: Verzeih mir
* 2000: Polizeiruf 110: La Paloma
* 2000: Polizeiruf 110: Bruderliebe
* 2001: Polizeiruf 110: Fliegende Holländer
* 2001: Polizeiruf 110: Fluch der guten Tat
* 2002: Tatort: Wolf im Schafspelz
* 2004: Tatort: Vorstadtballade
* 2004: Polizeiruf 110: Mein letzter Wille
* 2006: Tatort: Das verlorene Kind
* 2007: Tatort: Der Finger
* 2007: Tatort: Der Traum von der Au
* 2009: Tatort: Wir sind die Guten
* 2011: Tatort: Jagdzeit

### Guionista

* 1971: Furchtlose Flieger
* 1974: Alice in den Städten
* 1979: Milo Milo
* 1990: Unter Brüdern

### Director

* 1971: Furchtlose Flieger
* 1974: Ein bißchen Liebe
* 1981: Feuer und Schwert - Die Legende von Tristan und Isolde
* 1987: Smaragd

## Referències

* ↑ Veith von Fürstenberg a filmportal.de
* ↑ Veith von Fürstenberg a deutsches-filmhaus
# Xemeneia de l'antiga fàbrica ERT

La Xemeneia de l'antiga fàbrica ERT és una obra de Montgat (Maresme) protegida com a Bé Cultural d'Interès Local.

## Descripció

Es tracta d'una xemeneia de planta circular troncopiramidal. La base és un alt pedestal quadrangular que té com a única decoració una motllura llisa a la seva part superior. la xemeneia a la seva part superior també té una motllura llisa. El parament és de maó vist.

## Història

Aquesta xemeneia pertany a l'antiga fàbrica ERT, que va ser enderrocada l'any 1989 per recuperar la platja de Montgat. Es va conservar la xemeneia com a record del passat industrial d'aquesta zona.

## Referències

* 1 2 «Xemeneia de l'antiga fàbrica ERT». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Sergio Omar Almirón

Sergio Omar Almirón (18 d'agost de 1958) és un exfutbolista argentí. Va formar part de l'equip argentí a la Copa del Món de 1986.

## Referències

* ↑ «rsssf: World Cup winning squads». Arxivat de l'original el 17 de gener 2010. [Consulta: 23 març 2018].
* ↑ Sergio Omar Almirón Fitxa i estadístiques a la FIFA
* ↑ Sergio Omar Almirón a National-Football-Teams.com (anglès)